የገዳ ስርዓት ለዲሞክራሲ ስርዓት ግንባታ መሰረት መሆኑን ዓለም እንደሚመሰክር የኢፌዲሪ ጠቅላይ ሚኒስትሩ ገለጹ
የገዳ ስርዓት ለዲሞክራሲ ስርዓት ግንባታ መሰረት መሆኑን ዓለም እንደሚመሰክር የኢፌዲሪ ጠቅላይ ሚኒስተር ዶክተር አብይ አህመድ ገልጸዋል፡፡ጠቅላይ ሚኒስትር ዶክተር አቢይ   በባሌ ዞን ሮቤ ከተማ መዳወላቡ ስታዲየም ተገኝተው ለሮቤ ከተማና አካባቢዋ ነዋሪዎች መልዕክት አስተላልፈዋል።በዚሁ ጊዜም በዓለም አቀፍ ደረጃ እውቅና ያገኘው የገዳ ስርዓት ኢትዮጵያን ከማስተዋወቁም በላይ የዲሞክራሲ ስርዓትን ለማስፋፋት እንደ አንድ መሳሪያ መወሰዱን አስታውቀዋል ፡፡የገዳ ስርዓት በውስጡ በያዛቸው ዘርፈ ብዙ እሴቶቹ የኢትዮጵያ አንድነትን ለማጠናከር ልንጠቀምበት አስፈላጊ መሆኑን ገልጸዋል፡፡“ከገዳ ስርዓት የወረስነውን መልካም ስም በማጎልበት ስራ ላይ በማዋል እና ለትውልድ በማውረስ የኢትዮጵያን አንድነት ለመገንባት ልንገለገልበት ይገባል”  ነው ያሉት ።የባሌ ጀግኖች ለሃገሪቱ ነጻነት ባበረከቱት የጀግንነት ተጋድሎ ኢትዮጵያ እስከ ዛሬ ተጠብቃ እንድትኖር ማድረጋቸውን ጠቅሰው፤ የአሁኑ ትውልድም ይህንኑ አደራ ተቀብሎ ለመጪው ትውልድ ማስተላለፍ እንዳለበት አመልክተዋል ፡፡“በባሌ የዲንሾ፤ የብሄዋራዊ ፓርክ፤ ሶፍ ኡመርና ሌሎች ተፈጥሮ ሃብቶች ውበቶች ውስጥ ስልጣኔን ማየት ስለሚቻል ታሪካዊና ተፈጥሯዊ ሃብታችንን መጠቀም ከቻልን ከአኛም አልፎ ለአፍሪካ ልንተርፍ እንችላለን” ነው ያሉት ፡፡የኦሮሚያ ክልላዊ መንግስት አስተዳደር አቶ ለማ መገርሳ በበኩላቸው ፤ክልሉ ከአሁን በኋላ ሁሉም በጋራ ሰርቶ ተጠቃሚ የሚሆንበት ነው እንጂ የስጋትና የግጭት መገለጫ የምትሆንበት ጊዜ ማለፉን አስገንዝበዋል  ፡፡“ጊዜው የተፈጥሮ ሃብታችንን በአግባቡ በመጠቀም የመስኖ እርሻችንን በማስፋፋት የወጣቱን ተጠቃሚነት በማረጋገጥ ድህነትን ለማሸነፍ የምንጣጣርበት ጊዜ ነው ብለዋል፡፡ግጭትና ብጥብጥን በመፍጠር የህዝቡ ሰላምና አንድነት ለመናድ የሚጣሩትን አካላት በጋራ በመከላከል የህዝበን የልማት ተጠቃመነት እንዱረጋገጥም የክልሉ ህዝብ ከጎናቸው እንዲሆን አሳስበዋል፡፡